google/wiki40b huggingface dataset:
Νέα Ελληνική Ορμή

Ιστορικό

Ήδη, λίγους μήνες μετά τη διαγραφή της από τη Νέα Δημοκρατία, η Κατερίνα Παπακώστα είχε προαναγγείλει την ίδρυση νέου πολιτικού φορέα, στον οποίον θα συμμετείχαν και άλλα στελέχη που είχαν απομακρυνθεί από τη Νέα Δημοκρατία, όπως ο Ευάγγελος Αντώναρος και ο Νίκος Καραχάλιος.
Τον Απρίλιο του 2018, η Κατερίνα Παπακώστα, σε τηλεοπτική της συνέντευξη, επιβεβαίωσε τις φήμες και ανακοίνωσε την ονομασία του πολιτικού φορέα. Τελικά, η Νέα Ελληνική Ορμή, ιδρύθηκε στις 20 Ιουλίου 2018, με την κατάθεση στον Άρειο Πάγο της ιδρυτικής διακήρυξης του κόμματος, από την Κατερίνα Παπακώστα.
Από τον Αύγουστο του ίδιου έτους, η Νέα Ελληνική Ορμή, δια της προέδρου του, συμμετέχει στην κυβέρνηση Τσίπρα.

Έμβλημα

Το έμβλημα της Νέας Ελληνικής Ορμής αποτελείται από ένα μπλε κύκλο, που χωρίζεται κάθετα από μία κίτρινη λοξή γραμμή με λίγο πράσινο στο εσωτερικό της, ενώ το χρωματικό φάσμα συμπληρώνει μία οριζόντια κόκκινη γραμμή. Η σύνθεση παραπέμπει στο αρκτικόλεξο του κόμματος.
Επαρχία Αττικής

Η επαρχία Αττικής ήταν επαρχία του νομού Αττικής. Καταλάμβανε την ανατολική πλευρά της Αττικής και ταυτίζεται με τις σημερινές νομαρχίες Ανατολικής Αττικής και Αθηνών.

Διοικητικές μεταβολές

Δημιουργήθηκε αρχικά με την διοικητική διαίρεση του 1833 ως μία από τις πέντε αρχικά επαρχίες του νομού Αττικής και Βοιωτίας. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Το 1964 αποσπάστηκε από την επαρχία ο Πειραιάς και οι γειτονικοί του δήμοι συγκροτώντας μαζί με το νησί της Σαλαμίνας που αποσπάστηκε από την επαρχία Μεγαρίδας την επαρχία Πειραιά. Η επαρχία Αττικής έμεινε αμετάβλητη στην συνέχεια μέχρι την κατάργησή της το 1997 με το σχέδιο Καποδίστριας.
Rhombichthys

Το Rhombichthys intoccabilis είναι ένα εξαφανισμένο clupeomorph που υπήρχε στη Δυτική Όχθη κατά τη διάρκεια της ανώτερης Κρητιδικής περιόδου.
Οι ενήλικες του R. intoccabilis είχε μια πολύ βαθιά, scute-καλυπτόμενη κοιλιά. Σε συνδυασμό με το υψηλό, τριγωνικό ραχιαίο πτερύγιο, η κοιλιά έδινε στο ψάρι ένα προφίλ σώματος με σχήμα ρόμβου, εξ ου και η κοινή ονομασία. Τα νεαρά, αντίθετα, είχαν μια πολύ ρηχή κοιλιά, έχοντας ένα στρογγυλεμένο προφίλ.
Κομάρκα (Ισπανία)

Μια κομάρκα ή φυσική επαρχία (comarca στα ισπανικά, τα καταλανικά και τα γαλικιανά, στα βασκικά eskualdean) στην Ισπανία είναι μια εδαφική υποδιαίρεση που ορίζεται με βάση κριτήρια ανθρώπινης ή φυσικής γεωγραφίας.
Η εφαρμογή του όρου και της υποδιαίρεσης αυτής στο ισπανικό κράτος επίσης διαφέρει. Ορισμένες αυτόνομες περιφέρειες, όπως η Καταλονία και η Αραγωνία, προσπάθησαν να εισάγουν τις κομάρκες ως το επίσημο επίπεδο εδαφικής και διοικητικής υποδιαίρεσης που τοποθετείται ιεραρχικά μεταξύ της επαρχίας και του δήμου (που είναι και το κατώτερο). Αντίθετα, στην πλειοψηφία των υπόλοιπων αυτόνομων περιφερειών η κομάρκα περιορίζεται στην περιγραφή ενιαίων φυσικών περιοχών, περιοχών από όπου προέρχονται προϊόντα με προστατευόμενη ονομασία προέλευσης ή απλά γεωγραφικές περιοχές που αρθρώνονται γύρω από ένα κεντρικό αστικό κέντρο. Λόγω ακριβώς της γεωγραφικής και ανεπίσημης φύσης των φυσικών επαρχιών, υπάρχουν και φυσικές επαρχίες που ξεπερνούν τα όρια των επαρχιών ή ακόμη και των αυτόνομων περιφερειών.
Ζακ ντ'Αρτουά

Βιογραφία

Ο Ζακ ντ'Αρτουά γεννήθηκε στις Βρυξέλλες. Μαθήτευσε στον Γιαν Μάρτενς από τις 11 Ιανουαρίου 1625 και έγινε "Δάσκαλος" στη Συντεχνία του Αγίου Λουκά των Βρυξελλών το 1634. Διέθετε δικό του εργαστήριο και αναλάμβανε μαθητές, ανάμεσα στους οποίους ο αδελφός του Νικολάες, ο γιος του Ζαν Μπατίστ, ο Αλεξάντρ φαν Χέρσσεν (ή Σάλομον Λεονάρντους Χάρσσενς)) και ο Φιλίπ φαν Ντάπελς. Ήταν ιδιαίτερα ικανός στην απεικόνιση κορμών δένδρων που είχαν καλυφθεί με βρύα και κισσό. Πίνακες από το εργαστήριό του αναφέρονται συνολικά ως "Πίνακες των ζωγράφων του δάσους του Σουάνι (Forêt de Soignes)".
Το 1655 του είχε παραχωρηθεί το προνόμιο του σχεδιαστή χαρτονιών (cartoon) ταπισερί της πόλης των Βρυξελλών. Όταν απεβίωσε ήταν κάτοχος αρκετών οικιών, μία από τις οποίες ήταν στο δάσος του Σουάνι και συλλογής πινάκων, αν και ο σπάταλος τρόπος ζωής του τον είχε αφήσει με μεγάλα χρέη. Απεβίωσε στις Βρυξέλλες.
Ταϊτιανή Ομοσπονδία Ποδοσφαίρου

Ιστορία

Ιδρύθηκε το 1938 και προσχώρησε στη FIFA και στην OFC το 1990.
Ντραγκομίρ Ραΐοβιτς

Ο Ντραγκομίρ Ραΐοβιτς (σερβικά : Драгомир Рајовић) ήταν Σέρβος πολιτικός του Βασιλείου της Σερβίας.
Χρημάτισε αντιπρόεδρος της Σερβικής εθνοσυνέλευσης, (βουλής) από το 1895 έως το 1900, και υπουργός εθνικής οικονομίας από το 1884 έως το 1886.
 Αυτό το λήμμα σχετικά με τη Σερβία χρειάζεται επέκταση. Βοηθήστε τη Βικιπαίδεια επεκτείνοντάς το!
Βαραχαμιχίρα

Η Μπριχάτ-Σαμίτα

Μία άλλη σημαντική συνεισφορά του Βαραχαμιχίρα στην επιστήμη είναι το εγκυκλοπαιδικό έργο Μπριχάτ-Σαμίτα. Καλύπτει ευρύτατο φάσμα θεμάτων, όπως είναι η αστρολογία, οι κινήσεις των πλανητών, οι εκλείψεις, οι βροχοπτώσεις, τα σύννεφα, η αρχιτεκτονική, οι αγροτικές καλλιέργειες, η αρωματοποιία, ο γάμος, οι οικογενειακές σχέσεις, οι πολύτιμοι λίθοι, τα μαργαριτάρια και οι τελετουργίες. Ο ογκώδης αυτός τόμος αναλύει το κριτήριο αποτιμήσεως πολύτιμων λίθων της Garuda Purana, και τα ιερά «Εννέα Μαργαριτάρια» από το ίδιο κείμενο. Ουσιαστικά είναι μία εγκυκλοπαίδεια που αποτελείται από 106 κεφάλαια και είναι γνωστή ως «η μεγάλη συγκέντρωση».

Επιδράσεις

Το Ρομάκα Σιντάντα (= «Το ρωμαϊκό δόγμα») και το Παουλίζα Σιντάντα (= «Το Παύλειο Δόγμα»), υπήρξαν τα δύο δυτικής προελεύσεως έργα που επηρέασαν τη σκέψη του Βαραχαμιχίρα, παρότι στην αστρολογία υπάρχουν πολλές ενδείξεις ότι στην πραγματικότητα ήταν η ινδική βεδική σκέψη που επηρέασε πρώτη τους αστρολόγους της κλασικής αρχαιότητας και στη συνέχεια επέστρεψε επαναδιατυπωμένη στην Ινδία ως «αντιδάνειο». Ορισμένα από τα έργα του εμφανίζουν ομοιότητες με τα παλαιότερα κείμενα, όπως της Vedanga Jyotisha.
Σχόλιο του Βαραχαμιχίρα στη Μπριχάτ-Σαμίτα αναφέρει: «Οι `Ελληνες, αν και βάρβαροι, πρέπει να τιμούνται, καθώς έχουν επιδείξει τρομερό ενδιαφέρον για την επιστήμη μας...» («mleccha hi yavanah tesu samyak shastram kdamsthitam/ rsivat te 'p i pujyante kim punar daivavid dvijah», Brihat-Samhita 2.15).

Αριθμητική

Ο Βαραχαμιχίρα όρισε τις αλγεβρικές ιδιότητες του μηδενός και των αρνητικών αριθμών.

Συνδυαστική

Ο Βαραχαμιχίρα ήταν ένας από τους πρώτους μαθηματικούς που ανεκάλυψαν μία μορφή αυτού που είναι σήμερα γνωστό ως το Τρίγωνο του Πασκάλ, και το χρησιμοποίησε για να υπολογίσει τους δυωνυμικούς συντελεστές.

Οπτική

Ο Βαραχαμιχίρα ασχολήθηκε και με θέματα φυσικής. Γράφει ότι η ανάκλαση προκαλείται από την οπισθοσκέδαση σωματιδίων και η διάθλαση (η αλλαγή της διευθύνσεως μιας ακτίνας φωτός καθώς περνά από το ένα μέσο στο άλλο) προκαλείται από την ικανότητα των σωματιδίων του φωτός να διεισδύουν στους εσωτερικούς χώρους του υλικού, όπως τα ρευστά που κινούνται μέσα από πορώδη αντικείμενα.
1645 Γουότερφιλντ

Φυσικά χαρακτηριστικά

Η μέση διάμετρος του Γουότερφιλντ εκτιμάται σε 30,58 χιλιόμετρα. O φασματικός τύπος του είναι XDC (κατά Tholen), ενώ το γεωμετρικό άλβεδό του είναι 0,0991. Ο Γουότερφιλντ περιστρέφεται γύρω από τον εαυτό του μία φορά κάθε 4 ώρες και 52 λεπτά.
Κόλουρος κώνος

Ο κόλουρος κώνος παράγεται κατά την περιστροφή ορθογωνίου τραπεζίου περί την κάθετο προς τις βάσεις του πλευρά.

Σχέση ορθού κώνου - κόλουρου κώνου

Έστω (ορθός) κώνος (ΚΟ , ρ), ο οποίος τέμνει ένα επίπεδο κάθετο στον άξονά του στο σημείο Ο' μεταξύ Κ και Ο. Δημιουργείται έτσι ένας μικρότερος κώνος, με την ίδια κορυφή και βάση έναν κύκλο παράλληλο προς τον αρχικό, με μικρότερη ακτίνα, ο οποίος αφαιρείται από τον αρχικό κώνο. Το σχήμα που απομένει λέγεται κόλουρος κώνος και αποτελείται από το μέρος του κώνου που περιλαμβάνεται μεταξύ της βάσης και ενός επιπέδου παράλληλου σε αυτό, μεταξύ κορυφής και βάσης.

Γενέτειρα

όπου ρ η ακτίνα της μικρής κυκλικής βάσης ενός κώνου,Ρ η ακτίνα της μεγάλης και υ το ύψος του.

Εμβαδόν κυρτής επιφάνειας

όπου ρ η ακτίνα της μικρής κυκλικής βάσης ενός κώνου,Ρ η ακτίνα της μεγάλης και λ η γενέτειρα του.

Εμβαδόν ολικής επιφάνειας

όπου ρ η ακτίνα της μικρής κυκλικής βάσης ενός κώνου και Ρ η ακτίνα της μεγάλης .

Όγκος

Ο τύπος μας δίνει τον όγκο του κόλουρου κώνου (όπου υ το ύψος του κώνου, ρ η ακτίνα της μικρής βάσης και Ρ η ακτίνα της μεγάλης βάσης).

Πραγματικά αντικείμενα σε σχήμα κόλουρου κώνου

Αρκετά αντικείμενα εμφανίζουν το σχήμα του κόλουρου κώνου. Ένα από αυτά είναι το κύπελλο καφέ. Γνωρίζοντας τις διαστάσεις του κυπέλλου μπορούμε να υπολογίσουμε κατά μικρή απόκλιση (λόγω της επιρροής της άρρητης σταθεράς π) το εμβαδόν και τον όγκο του(βλ. εικόνα). Παραδείγματος χάρη,για ένα κύπελλο με ακτίνα μικρής βάσης 2,85 cm ,ακτίνα μεγάλης 4,35 cm , ύψος 10,5 cm ισχύει:
Άρα ο μέγιστος όγκος υγρού που μπορεί να χωρέσει το κύπελλο είναι 433 ml. Αντίστοιχα μπορούμε να βρούμε τον όγκο του σε οποιοδήποτε ύψος υπολογίζοντας αρχικά την ακτίνα της νέας μεγάλης βάσης. Για την ακτίνα,μετράμε την περιφέρεια με μια μετροταινία και χρησιμοποιούμε τον τύπο: L = 2πρ , όπου L η περιφέρεια .
π.χ. L = 20 cm άρα ρ = 10/π δηλαδή περίπου 3,18 cm κ.λπ.
Κουκλοθέατρο Αθηνών

Ίδρυση

Την 1 Μαρτίου του 1939 η ζωγράφος Ελένη Θεοχάρη-Περράκη, η οποία είχε κατασκευάσει ήδη τον Μπάρμπα Μυτούση, αποφάσισε να ιδρύσει ένα Κουκλοθέατρο, το οποίο πήρε το όνομα του βασικού ήρωά των έργων του. Από την επομένη, ξεκίνησε τις περιοδείες σε διάφορα μέρη της Ελλάδας και η επιτυχία ήταν τεράστια.

Εισαγωγή νέων προσώπων και μεταφορά στην τηλεόραση

Το 1966, εισήχθησαν στο Κουκλοθέατρο 2 νέοι χαρακτήρες, τους οποίους δημιούργησε γνωστή συγγραφέας Άλκη Ζέη, ο Κλούβιος και η Σουβλίτσα, που έγιναν τα ανιψοουδάκια του Μπάρμπα Μυτούση. Την 1 Νοεμβρίου του ίδιου έτους, τα έργα που παρουσιάζονταν στο Κουκλοθέατρο ξεκίνησαν να μεταδίδονται από την τηλεόραση του ΕΙΡΤ.

Μόνιμη εγκατάσταση για τη Χειμερινή περίοδο

Μέχρι το 1970 το Κουκλοθέατρο αυτό δεν είχε μόνιμη στέγη για το Χειμώνα. Όμως τον Οκτώβριο του έτους αυτού, βρέθηκε το Αμφιθέατρο της ΧΕΝ στην οδό Αμερικής 11 στο Σύνταγμα, και σ' αυτό το χώρο δίνονταν όλες οι παραστάσεις τις Χειμερινές Θεατρικές Περιόδους. Οι παραστάσεις των έργων στο Κουκλοθέατρο αυτό για το Χειμώνα ξεκινούσαν τη 2η Κυριακή του Οκτωβρίου κάθε χρόνου και διαρκούσαν μέχρι την Κυριακή των Βαΐων του επόμενου, οπότε λήγει και η επίσημη Χειμερινή Θεατρική Περίοδος, επειδή από την Κυριακή του Πάσχα και μετά, ξεκινούσε τις περιοδείες στην επαρχία. Μόνιμοι συνεργάτες της Ελένης Θεοχάρη-Περάκη ήταν οι: Έπη Πρωτονοταρίου και Ανθούλα Ξανθού ως ζωγράφοι (άφησαν ένα σπουδαίο εικαστικό έργο), τα κείμενα ήταν της Ελένης Κοτσίρη (διακρίνονται για την ευελιξία, το κέφι και την αμεσότητά τους). Η Κεούλα Κατσούρη ήταν υπεύθυνη για τις δημόσιες σχέσεις και η μουσικός Έρση Παπαστάμου τα τελευταία 15 χρόνια.

Οριστική διάλυση

Η Χειμερινή Θεατρική Περίοδος 1983-1984 ήταν η τελευταία για το Κουκλοθέατρο αυτό. Στις 15 Απριλίου του 1984 (εκείνη την ημερομηνία έπεσε η Κυριακή των Βαΐων για το συγκεκριμένο έτος) το Κουκλοθέατρο Αθηνών τερμάτισε οριστικά τη λειτουργία του μετά από 45 ολόκληρα χρόνια. Οι πρώτες κούκλες οι οποίες έπαιρναν μέρος στις παραστάσεις του σήμερα βρίσκονται στο Θεατρικό Μουσείο. Το σπίτι στη οδο Δώρας Δύστριας στο Λυκαβητό με όλο το αρχείο και τις κούκλες ανοίκουν στο Μουσείο Μπενάκη.
Σέρπικο (ταινία)

Πλοκή ταινίας

Ο Φρανκ Σέρπικο (Αλ Πατσίνο) μετά την αποφοίτηση του από την Αστυνομική Ακαδημία, θα ενταχθεί σε ένα τοπικό αστυνομικό τμήμα και ως νέος αστυφύλακας θα δείξει ιδιαίτερο ζήλο για την καταπολέμηση του εγκλήματος, κανόντας συνέχης συλλήψεις μικροκακόποιων.
Κατά την διάρκεια μιας συνηθισμένης περιπολίας με έναν συνάδελφο του θα βρούνε έναν σεσημασμένο πρακτόρα παρανόμων στοιχήματων, ο οποίος είχε καθυστέρησει να καταβάλει την μηνιαία μίζα στους αστυνομικούς. Τότε ο Σέρπικο έρχεται για πρώτη φορά αντιμέτωπος με την διαφθορά μέσα στο αστυνομικό τμήμα. Οι αστυνομικοί του τμημάτος θα προτείνουν στον Σέρπικο να πάρει και αυτός το μερίδιο που του αναλογεί, αλλά ο Σέρπικο δεν δέχεται. 
Μετά τα συνεχόμενα κρούσματα διαφθοράς στο τμήμα και την συνεχή πίεση των άλλων αστυνομικών να πάρει μίζα, ο Σέρπικο αποφασίζει να απευθυνθεί στους ανωτέρους του, αλλά χωρίς κάποιο αποτέλεσμα, επειδή αρνείται να καταθέσει εναντίων των συναδελφών του. Παρολά αυτά όμως δεν θα το βάλει κάτω και θα συνεχίσει την πρόσπαθεια του για την καταπολέμηση της διαφθοράς. 
Ο αγώνας του θα οδηγήσει σε  εσωτερικές διαμάχες στο  αστυνομικό σώμα της Νέας Υόρκης, σε προβλήματα στις προσωπικές σχέσεις του, καθώς και σε απειλές κατά της ζωής του. Τέλος, αφού πυροβολήθηκε στο πρόσωπο κατά την διάρκεια μιας συλλήψης για ναρκωτικά στις 3 Φεβρουαρίου 1971, θα καταθέσει στην  Επιτροπή Knapp που δημιουργήθηκε από την Αμερικανική κυβέρνηση για να ερευνήσει τη διαφθορά της αστυνομίας στην Νέα Υόρκη μεταξύ των ετών 1970 και 1972. 
Μετά την απονομή του Μεταλίου της Τιμής από το αστυνομικό σώμα της Νέας Υόρκης και την σύνταξη αναπηρίας, ο Σέρπικο παραιτείται από την αστυνομία και πηγαίνει να μείνει στην Ελβετία.

Υποψηφιότητες

Η ταινία ήταν υποψήφια για Όσκαρ Α' ανδρικού ρόλου για τον Αλ Πατσίνο, Χρυσή Σφαίρα Καλύτερης Δραματικής Ταινίας για τον Ντίνο ντε Λαουρέντις και Όσκαρ Καλύτερου διασκευασμένου σεναρίου για τον Γουάλντο Σκοτ
Ευθυμία Κουμουνδούρου

Η Ευθυμία Κουμουνδούρου (; - 1884) ήταν επιφανής Ελληνίδα του 19ου αιώνα.

Βιογραφικά στοιχεία

Πατέρας της ήταν ο Γεώργιος Περρωτής. Παντρεύτηκε τον Αλέξανδρο Κουμουνδούρο. Διακρίθηκε για το φιλανθρωπικό και ευεργετικό της έργο.
Πέθανε στις 30 Μαΐου 1884.
Πρωθυπουργός του Αγίου Βικεντίου και Γρεναδίνων

Ο  Πρωθυπουργός του Αγίου Βικεντίου και Γρεναδίνων είναι αρχηγός της κυβέρνησης και διορίζεται από τον εκάστοτε Μονάρχη, με βάση το Σύνταγμα.
Πριν την ανεξαρτησία, την περίοδο από το 1956 ως το 1969 η ονομασία του αρχηγού της κυβέρνησης ήταν επικεφαλής υπουργός (Chief Minister). Από το 1969 ως το 1979 το αξίωμα του Πρωθυπουργού ονομαζόταν Premier. Ο πρώτος πρωθυπουργός μετά την ανεξαρτησία, το 1979, ήταν ο Μίλτον Κάτο.
Παγκόσμιο πρωτάθλημα PDC στα βελάκια

To Παγκόσμιο πρωτάθλημα της PDC στα βελάκια (PDC World Darts Championship) αποτελεί τη μία έκδοση του παγκοσμίου πρωταθλήματος στα βελάκια. Είναι η μεγαλύτερη από τις διοργανώσεις της Επαγγελματικής Ένωσης, To παγκόσμιο πρωτάθλημα ήταν ενιαίο από το 1978 ως το 1994. Τη χρονιά εκείνη έπειτα από διαμάχη με τον Βρετανικό Οργανισμό του αθλήματος (British Darts Organisation) μια ξεχωριστή ομάδα δημιουργήθηκε, με την επωνυμία Επαγγελματική Ένωση (Professional Darts Corporation) η οποία άρχισε να διεξάγει το δικό της παγκόσμιο πρωτάθλημα (PDC World Darts Championship). Η διοργάνωση χρηματοδοτείται από την εταιρεία στοιχημάτων William Hill και σήμερα διεξάγεται στο Alexandra Palace , στο Λονδίνο. Οι αγώνες γίνονται παραδοσιακά στα τέλη Δεκεμβρίου κάθε χρόνο και ο τελικός στις αρχές Ιανουαρίου. 
Έπειτα από το θάνατο του δημοφιλούς σχολιαστή της διοργάνωσης Σιντ Γουάντελ στις 11 Αυγούστου 2012, αποφασίστηκε να μετονομαστεί το τρόπαιο του νικητή με το ονοματεπώνυμο του σχολιαστή από το 2013 και έπειτα.
Ο Άγγλος Ρομπ Κρος κέρδισε στον τελικό, ο οποίος διεξήχθη την 1η Ιανουαρίου του 2018, νικώντας τον Φιλ Τέιλορ με 7-2.
Στον πιο πρόσφατο τελικό, την 1η Ιανουαρίου 2019, τον τίτλο κατέκτησε για 3η φορά ο Ολλανδός Μίκαελ φαν Γκέρουεν.
Εκλογές στην Τανζανία

Στην Τανζανία, που είναι Προεδρική Δημοκρατία, γίνονται εκλογές για Πρόεδρο και για κοινοβούλιο. Η θητεία τους διαρκεί 5 χρόνια. Η Εθνοσυνέλευση (Bunge la Jamhuri ya Muungano) αριθμεί 323 μέλη, από τα οποία τα 232 εκλέγονται για πενταετή θητεία σε μονοεδρικές περιφέρειες και 75 έδρες περιέρχονται σε γυναίκες που εκλέγονται από τα πολιτικά κόμματα που εκπροσωπούνται στην Εθνοσυνέλευση.
Γαράζο Ρεθύμνου

Γιορτή κίτρου

Κάθε χρόνο στα μέσα Αυγούστου τελείται στο χωριό η λεγόμενη «Παγκρήτια γιορτή του κίτρου», με την ευκαιρία συγκομιδής του καρπού, ο οποίος παλαιότερα ήταν μια από τις κυριότερες καλλιέργειες της περιοχής. Σήμερα η παραγωγή του είναι περιορισμένη. Στο χωριό παρασκευάζεται κιτροράκη, δηλαδή ρακή αρωματισμένη με κίτρο.
Κάρολος Λαμπρίνο

Βιογραφία

Ο Μιρτσέα-Γρηγόριος-Κάρολος ήταν γιος του Καρόλου Β΄ της Ρουμανίας και της Ζίζι Λαμπρίνο.
Το 2006 απεβίωσε στο Λονδίνο σε ηλικία 86 ετών.
666 Δυσδαιμόνα

Φυσικά χαρακτηριστικά

Η μέση διάμετρος της Δυσδαιμόνας εκτιμάται σε 27,04 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,1055. Η Δυσδαιμόνα περιστρέφεται γύρω από τον εαυτό της μία φορά κάθε 15 ώρες και 27 λεπτά, μία μάλλον αργή περιστροφή για αστεροειδή.
ΟΥΕΦΑ Τσάμπιονς Λιγκ 2005-06

Η διοργάνωση της περιόδου 2005-2006 ήταν η δέκατη τέταρτη από την καθιέρωση του Champions League και η πεντηκοστή πρώτη από το ξεκίνημα του κυπέλλου πρωταθλητριών. Το κύπελλο κατέκτησε η Μπαρτσελόνα για δεύτερη φορά στην ιστορία της κερδίζοντας στον τελικό τη Άρσεναλ με σκορ 2-1. Ο τελικός πραγματοποιήθηκε στις 17 Μαΐου, στο Παρίσι και τον παρακολούθησαν 79.000 θεατές. Αναλυτικά τα αποτελέσματα της διοργάνωσης:
Αμεδαίος Β΄ της Σαβοΐας

Βιογραφία

Το 1070-73 ορκίσθηκε, με άλλους ευγενείς της Βουργουνδίας, στον Αγ. Πέτρο της Ρώμης να υπερασπίζεται την Εκκλησία. Την άλλη χρονιά ο επόμενος πάπας Γρηγόριος Ζ' τους προέτρεψε να αμυνθούν μαζί με τον Μιχαήλ Ζ' Δούκα Αυτοκράτορα των Ρωμαίων εναντίον των Σελτζούκων· ήταν η πρώτη πρόσκληση για Σταυροφορία.
Το 1077 ο αδελφός του Πέτρος Α' κόμης της Σαβοΐας φιλοξένησε την αδελφή τους Βέρθα με το σύζυγό της Ερρίκο Δ' Σαλίων βασιλιά της Γερμανίας, που ήταν σε διαμάχη με τον πάπα (Έριδα της Περιβολής). Ο Αμεδαίος και η μητέρα του ακολούθησαν το ζεύγος στην Κανόσσα, όπου ο Ερρίκος Δ' συμφιλιώθηκε με το Γρηγόριο Ζ', και παρέστησαν ως εγγυητές της καλής πίστης του βασιλιά της Γερμανίας. Το 1078 ο Αμεδαίος και ο μεγαλύτερος αδελφός του Πέτρος Α' ήταν μάρτυρες μιας δωρεάς της μητέρας τους προς τη μονή της Νοβαλέζα. 
Το 1078 απεβίωσε ο μεγαλύτερος αδελφός του Πέτρος Α' και τον διαδέχθηκε. Στις κτήσεις της Σούζα και Τορίνο, η μητέρα του κρατούσε ακόμη την αρχή. Ο Αμεδαίος Β' δεν αναμείχθηκε στις έριδες του Ερρίκου Δ' με τον πάπα, που συνεχίσθηκαν ως το 1122. Απεβίωσε το 1080. Το 1082 αναφέρεται ως κόμης της Σαβοΐας κάποιος Όθων Β'· ίσως ο Αμεδαίος Β' να είχε υιό με το όνομα αυτό, μεγαλύτερο του Ουμβέρτου Β', αλλά αυτό δεν επαληθεύεται από άλλες πηγές.
Αναστασία (τηλεοπτική σειρά)

Απήχηση

Αξιοσημείωτο είναι το γεγονός ότι η τηλεθέαση που σημείωνε εκείνη την εποχή ξεπερνούσε το 50%, με το μέγιστο νούμερο στο τελευταίο επεισόδιο, όπου έπιασε το 70%, σε βαθμό που η επιτυχία της σειράς απασχόλησε ακόμη και αμιγώς πολιτικές - ενημερωτικές εκπομπές όπως το Ενώπιος ενωπίω του Νίκου Χατζηνικολάου.

Υπόθεση

Η σειρά αφορά την παράλληλη σχέση της πρωταγωνίστριας με δυο άντρες, πατέρα και γιο, και το δίλημμα που προκύπτει.
Η σειρά, που έθιγε ένα τολμηρό για την εποχή εκείνη θέμα, έγινε γνωστή για τις ερωτικές σκηνές της πρωταγωνίστριας. Το όνομα της σειράς έμεινε σημείο αναφοράς, ενώ δεν έλειπαν και οι σατιρικές παρωδίες σε επιθεωρήσεις, ενδεικτικό της απήχησης της σειράς στην κοινή γνώμη.

Μουσική

Το ομώνυμο τραγούδι της σειράς, τραγουδήθηκε από την Ελευθερία Αρβανιτάκη και ήταν σε στίχους Λίνας Νικολακοπούλου και μουσική Δημήτρη Παπαδημητρίου. Το σάουντρακ της σειράς κυκλοφόρησε σε δίσκο και CD και είναι το πρώτο ελληνικό τηλεοπτικό σάουντρακ που έγινε πλατινένιο, καθώς ξεπέρασε τότε σε πωλήσεις τα 50.000 αντίτυπα.
Δήμος Κύμης

Διοικητική ιστορία

Το 1835 η Κύμη (Κούμη) αποτέλεσε την έδρα της επαρχίας Καρυστίας. Ο Δήμος Κυμαίων (Κούμης ή Κύμης) συστάθηκε με Βασιλικό Διάταγμα στις 2 Ιανουαρίου 1835 με αρχικό πληθυσμό 2.626 κατοίκους και έδρα την Κούμη ή Κύμη. Πρώτος δήμαρχος ήταν ο Ν. Οικονόμου και εισπράκτορας ο Παύλος Ι. Παππάς. Αργότερα (ΦΕΚ 245 Α) έγινε Κοινότητα το 1912. Το 1946 η Κύμη ξαναέγινε Δήμος, με πρώτο δήμαρχο τον Νικόλαο Γεωργιάδη.
BBC Arabic

Ιστορικό

Ο σταθμός ξεκίνησε να εκπέμπει το 1938 και είχε τη βάση του στην Κύπρο. Ο σταθμός είναι ένας από τους πιο παλιούς ξένους ραδιοφωνικούς σταθμούς του BBC.
Τα πρώτα χρόνια το πρόγραμμα του σταθμού ήταν μόλις 65 λεπτά. Το 1940 το πρόγραμμα έγινε 1 ώρα και 25 λεπτά, ενώ μέχρι το 1942 ο σταθμός έκπεμπε δύο ώρες καθημερινά. Όταν τελείωσε ο Δεύτερος Παγκόσμιος Πόλεμος το πρόγραμμα έγινε 3ωρο.
Το 1943 εγκαινιάστηκαν τα στούντιο του σταθμού στο Κάιρο.
Πλέον, το πρόγραμμα του σταθμού εκπέμπει 24 ώρες το 24ωρο, 7 ημέρες την εβδομάδα.

Τηλέφωνο

Μία ζωντανή μετάδοση του σταθμού είναι διαθέσιμη στους πολίτες των Ηνωμένων Πολιτειών, αν τηλεφωνήσουν στο: 712-432-7877.
Τρεντ Μπαρέτα

Florida Championship Wrestling

Απο το 2007 μέχρι και τον Ιανουάριο του 2008, ο Τρεντ Μπαρέτα έδινε δοκιμαστικούς αγώνες στο WWE και αργότερα απέκτησε συμβόλαιο. Έπειτα, στάλθηκε στο εκπαιδευτήριο Florida Championship Wrestling (FCW), όπου παρέμεινε μέχρι τον Ιανουάριο του 2010. Όσο ήταν εκεί, κέρδισε δύο φορές το ομαδικό πρωτάθλημα.

Κύριο Ρόστερ

Τον Φεβρουάριο σε ένα απο τα εβδομαδιαία σόου του WWE, το ECW, ο Μπαρέτα συμμάχησε με τον Κάιλεν Κροφτ και ως ομάδα είχαν ρόλο αντιπαθή προς το κοινό. Οι Μπαρέτα & Κροφτ άρχισαν κόντρα με τους Γκόλνταστ & Γιόσι Τάτσου και έχασαν απο αυτούς, σε αγώνα που θα καθόριζε τους διεκδικητές του Ομαδικού Πρωταθλήματος WWE. Στη συνέχεια, το σόου σταμάτησε να προβάλλεται και η ομάδα μεταφέρθηκε στο SmackDown. Έπειτα, άρχισαν κόντρα με διάφορες ομάδες και τον Νοέμβριο διαλύθηκαν, λόγω της απόλυσης του Κάιλεν Κροφτ. Ο Μπαρέτα έμεινε μόνος του και χρησιμοποιήθηκε απο την εταιρία ως jobber (δηλαδή ως παλαιστής που συνέχεια χάνει, για να ισχυροποιηθούν οι άλλοι). Οι εμφανίσεις του, μειώθηκαν αρκετά και περιορίστηκε σε δευτερεύοντα σόου του WWE. Τον Ιανουάριο του 2013, απολύθηκε απο το WWE.
Μαζούρκες, Op. 24 (Σοπέν)

Οι Μαζούρκες, Op. 24 είναι τέσσερις μαζούρκες του Φρεντερίκ Σοπέν, τις οποίες έγραψε και κυκλοφόρησε το 1836. Η πρώτη είναι γραμμένη σε Σολ ελάσσονα, με lento τέμπο. Η δεύτερη είναι γραμμένη σε Ντο μείζονα, με τέμπο  Allegro non troppo. Η τρίτη είναι γραμμένη σε Λα ύφεση μείζονα, και τέλος η τέταρτη, η οποία είναι γραμμένη σε Σι ύφεση μείζονα. Μία μέση εκτέλεση όλου του σετ διαρκεί περίπου 12 λεπτά.
Αντρέα Βακκάρο

Βιογραφία

O Αντρέα γεννήθηκε στη Νάπολη, σε μία οικογένεια ζωγράφων, μεταξύ των οποίων οι Ντομένικο Αντόνιο και Λορέντσο Βακκάρο. Στην αρχή μαθήτευσε στον ζωγράφο του ύστερου Μανιερισμού Τζιρόλαμο Ιμπαράτο. Οι πρώτες δημιουργίες του Α. Βακκάρο, λίγο μετά το 1620, δείχνουν την επίδραση του Καραβάτζο, όσο και των Ναπολιτάνων ακολούθων του. Ζωγράφισε ένα αντίγραφο της Μαστιγώσεως του Καραβάτζιο, και υπήρξε εποχή που αμφότερα τα έργα, το πρωτότυπο και το αντίγραφο, κρέμονταν το ένα δίπλα στο άλλο στον ναό Σαν Ντομένικο Ματζόρε της Νάπολης. Ο Βακάρο υπήρξε ταυτόχρονα φίλος και ανταγωνιστής του Μάσσιμο Σταντσιόνε. Μετά το 1630 ο τενεμπρισμός του Βακκάρο μαλάκωσε και τα έργα του έγιναν περισσότερο φωτεινά, μάλλον υπό την επίδραση καλλιτεχνών όπως ο Γκουίντο Ρένι και ο Πιέτρο ντα Κορτόνα. Πάτρωνές του υπήρξαν ο Ισπανός αντιβασιλιάς της Νάπολης Γκασπάρ ντε Μπρακαμόντε και ο Φλαμανδός έμπορος Γκασπάρ Ρούμερ (Roomer). Από τους μαθητές του Βακκάρο ο πλέον αξιόλογος ήταν ο Τζουζέπε Φαττορούζο. Ο γιος τού Α. Βακκάρο, Νικόλα (1632-1709), υπήρξε επίσης καλός ζωγράφος.
Πρωθυπουργός της Αγίας Λουκίας

Η Αγία Λουκία έχει Σύνταγμα από το 1979. Αρχηγός της Κυβέρνησης είναι ο Πρωθυπουργός, ο οποίος διορίζεται από το Γενικό Κυβερνήτη. Είναι ο αρχηγός του κόμματος που έχει την πλειοψηφία εδρών στο Κοινοβούλιο και ασκεί ουσιαστικά την εξουσία στη χώρα, μαζί με το υπουργικό συμβούλιο.
Πριν το 1967 το αξίωμα του πρωθυπουργού ονομαζόταν "επικεφαλής υπουργός" (Chief Minister) και πρώτος που χρημάτισε ήταν ο Σερ Τζορτζ Τσαρλς, από το 1960 ως το 1967. 
Ο μοναδικός πρωθυπουργός που πέθανε εν ενεργεία (ως σήμερα) είναι ο Τζον Κόμπτον.
Πρωτάθλημα Ε.Π.Σ. Πειραιώς 1962-63

Το πρωτάθλημα της Ε.Π.Σ. Πειραιώς περιόδου 1962-63 διοργανώθηκε σε τέσσερις κατηγορίες, την πρώτη (με συμμετοχή οκτώ συλλόγων), τη δεύτερη (σε 2 ομίλους των 6-7 ομάδων), την τρίτη (με τρεις ομίλους των έξι) και την τέταρτη με δυο ομίλους των έξι. Στην Β, Γ και Δ κατηγορίες υπήρχαν προκριματική και τελική φάσεις. Τον τίτλο της Α΄ κατηγορίας κατέκτησε η Α.Ε. Νικαίας και 2ος ήταν ο Αίας Σαλαμίνας, οι οποίοι ανήλθαν στη Β΄ Εθνική κατηγορία.